Meksika sharqidagi Verakrus shtatida bir necha o‘n kishidan iborat olomon, shtatning yangi saylangan gubernatori Migel Anxel Yunes va Milliy harakat partiyasi yetakchisi Rikardo Anayya bo‘lgan mashinaga shisha idishlar bilan hujum qilishdi, deb xabar qilgan Anayyaning o‘zi tvitterdagi sahifasida. «Bizga Xaver Duarte (shtatning amaldagi rahbari) yuborgan odamlar dahshatli tahdid qilishdi. Korrupsiyaning qonuniy tus olishiga imkon bermaymiz! Bir qadam ham ortga yo‘l yo‘q!», — deyiladi Anayya xabarida. Hodisa natijasida ikki kishi, xususan siyosatchilarning tansoqchisi ham jabrlangan.